Driejarige skiet eenjarige dood in VSA | Maroela Media
Driejarige skiet eenjarige dood in VSA
ŉ Driejarige seuntjie het ŉ een jaar oue baba doodgeskiet in die Amerikaanse deelstaat Ohio.
NBC News berig dat die voorval Sondag in ŉ huis in Cleveland plaasgevind het. Die eenjarige Braylon Robinson se ma het na hom en ŉ vriendin se twee kinders omgesien. Die driejarige het glo ŉ vuurwapen in die hande gekry en die eenjarige in die gesig geskiet.
Die eenjarige seuntjie is voor sy aankoms by die hospitaal dood. Volgens die polisie was Braylon se ma in dieselfde vertrek as die kinders, maar het met haar rug na hulle gestaan toe sy ŉ skoot hoor afgaan het.
Die polisie probeer intussen vasstel waar die vuurwapen vandaan gekom het en die omstandighede wat tot die tragedie gelei het. Die ander twee kinders is nie beseer nie en terug in die sorg van hul ma.
Die voorval volg nadat ŉ driejarige seuntjie in Februarie sy pa en hoogswanger ma in ŉ motelkamer in Albuquerque, Nieu-Mexiko, geskiet het. Die pa is in sy boud geskiet waarna die koeël by sy heup uit is en die ma in die skouer getref het (lees meer hier). In Januarie het ŉ tweejarige seuntjie sy 29-jarige ma in ŉ Walmart-winkel in Idaho doodgeskiet (lees meer hier). In November verlede jaar het ŉ driejarige seuntjie sy 26-jarige ma in Oklahoma doodgeskiet (lees meer hier).
Is dit weer Bush teen Clinton vir Amerikaanse president?
My vraag wat soek die wapen daar. ‘n drie jarige kind wat weet hoe om veiligheidsknip aftehaal en sneller te trek. Ek glo dit nie, hoop die persoon wat die wapen so oop los en dalk afgehaal het van veiligheid af sit in die tjoekie
Ek glo dit is deels ook die ouers se skuld wat n kind toelaat om teveel TV kyk en veral na geweld. Die ouers moet die wapen aan hom/haar dra by die huis of in die kluis toesluit.
Net ‘n voorstel,
Nieteenstaande die intensiteit van die voorval, sal dit nie beter klink as die berig lei: per ongeluk doodgeskiet nie?
Ek twyfel of ‘n kind van genoemde ouderdomme doelbewus sal doodskiet.
Dankie KarooKlong vir die opmerking, dit lyk darem beter. Ons moet ook onthou dat daar meer as 300 miljoen mense in die VSA is teenoor die ongeveer 45 miljoen in Suid Afrika, en dat die VSA burgers wapens mag besit sonder enige lisensies of polisie betrokkenheid teenoor die geskatte 5% van Suid Afrika se bevolking wat wettige wapens het. Alhoewel almal in die VSA mag wapens hê, mag niemand ‘n wapen aan sy/haar persoon (versteek) hê sonder ‘n lisensie nie, wat dan ook ‘n groot rede is vir wapens wat by die huis bly eerder as aan die persoon. Dit bly steeds ‘n tragedie wanneer ‘n kind een van die wapens in die hande kry en per ongeluk iemand daarmee skiet, en die eienaar moet meer verantwoordelikheid neem.
Baie baie hartseer. Maar gebaseer op die berig sal ons moet begin uitkyk vir die 2-3 jariges. Lyk my hulle is besig met ‘n sameswering…..